62018CJ0250_INF
Rozsudok Súdneho dvora (ôsma komora) z 2. mája 2019 –Komisia/Chorvátsko (Skládka Biljane Donje)
(vec C‑250/18) (
1
)
„Nesplnenie povinnosti členským štátom – Smernica 2008/98/ES – Spracovanie odpadu – Článok 5 ods. 1 – Drvené kamenivo, ktoré nezodpovedá pojmu ‚vedľajší produkt‘ – Článok 13 – Povinnosť členských štátov dohliadať na ochranu ľudského zdravia a životného prostredia – Článok 15 ods. 1 – Povinnosť zabezpečiť spracovanie odpadu jeho držiteľom alebo inou poverenou osobou“
1.
Žaloba o nesplnenie povinnosti – Dôkaz o nesplnení povinnosti – Bremeno zaťažujúce Komisiu – Domnienky – Neprípustnosť – Predloženie skutočností poukazujúcich na nesplnenie povinnosti
(článok 258 ZFEÚ; smernica Európskeho parlamentu a Rady 2008/98, článok 5 ods. 1)
(pozri bod 33)
2.
Členské štáty – Povinnosti – Úloha vykonávať dohľad zverená Komisii – Povinnosť členských štátov – Spolupráca pri vyšetrovaní vo veci uplatňovania smerníc – Povinnosť preskúmania a informovania
(článok 4 ods. 3 a článok 17 ods. 1 ZEÚ)
(pozri body 34, 35)
3.
Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom
(článok 258 ZFEÚ)
(pozri bod 36)
4.
Životné prostredie – Odpady – Smernica 2008/98 – Pojem – Látka, ktorej sa držiteľ zbavuje – Výnimky – Vedľajšie produkty – Kritériá posúdenia – Dôkaz o istom neskoršom používaní ku dňu uplynutia lehoty stanovenej odôvodneným stanoviskom – Neexistencia – Nesplnenie povinnosti
[smernica Európskeho parlamentu a Rady 2008/98, články 3 bod 1 a článok 5 ods. 1]
(pozri body 37 – 44, bod 1 výroku)
5.
Životné prostredie – Odpady – Smernica 2008/98 – Povinnosť členských štátov zabezpečiť zhodnocovanie alebo zneškodňovanie odpadov – Povinnosť dosiahnuť výsledok – Miera voľnej úvahy členských štátov týkajúca sa opatrení, ktoré sa majú prijať – Hranice – Pretrvávanie situácie, ktorá nie je v súlade počas dlhého obdobia a ktorá vedie k značnému poškodzovaniu životného prostredia – Nesplnenie povinnosti – Odpad, ktorý nie je toxický alebo nebezpečný – Neexistencia vplyvu
(smernica Európskeho parlamentu a Rady 2008/98, článok 13 ods. 1)
(pozri body 54 – 60, 62 – 64, bod 1 výroku)
6.
Životné prostredie – Odpady – Smernica 2008/98 – Povinnosť členských štátov zabezpečiť zhodnocovanie alebo zneškodňovanie odpadov – Prijatie záväzných opatrení zabezpečujúcich spracovanie odpadu jeho pôvodcom alebo držiteľom – Neexistencia – Prípadné prijatie dočasných opatrení – Neexistencia – Pretrvávanie situácie, ktorá nie je v súlade počas dlhého obdobia – Nesplnenie povinnosti
(smernica Európskeho parlamentu a Rady 2008/98, články 4, 13 a článok 15 ods. 1)
(pozri body 67 – 71, bod 1 výroku)
Výrok
1.
Chorvátska republika si tým, že neurčila, že drvené kamenivo ukladané na skládku Biljane Donje (Chorvátsko) je odpad, a nie vedľajší produkt, a že sa s ním musí nakladať ako s odpadom, nesplnila povinnosti, ktoré jej vyplývajú z článku 5 ods. 1 Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc.
2.
Chorvátska republika si tým, že neprijala všetky opatrenia nevyhnutné na zabezpečenie nakladania s odpadmi uloženými na skládke Biljane Donje spôsobom, ktorý neohrozuje zdravie ľudí a nepoškodzuje životné prostredie, nesplnila povinnosti, ktoré jej vyplývajú z článku 13 smernice 2008/98.
3.
Chorvátska republika si tým, že neprijala všetky opatrenia nevyhnutné na zabezpečenie, aby držiteľ odpadu ukladaného na skládku Biljane Donje vykonával spracovanie odpadov sám alebo aby zabezpečil jeho spracovanie obchodníkom, zariadením alebo podnikom, ktorí vykonávajú činnosti spracovania odpadu, alebo zabezpečil jeho spracovanie prostredníctvom verejného alebo súkromného zariadenia na zber odpadu, nesplnila povinnosti, ktoré jej vyplývajú z článku 15 ods. 1 smernice 2008/98.
4.
Chorvátska republika je povinná nahradiť trovy konania.
(
1
)	Ú. v. EÚ C 200, 11.6.2018.